**УГОВОР О ПРОДАЈИ НАФТНИХ ДЕРИВАТА**

**ПУТЕМ ДЕБИТНЕ ГАЗПРОМ КАРТИЦЕ ЗА ГОРИВО**

Закључен у \_\_\_\_\_\_\_\_\_\_\_\_\_ дана \_\_\_\_\_\_\_\_\_\_\_\_\_ 20\_\_\_\_\_ године између уговорних страна:

1. **НИС а.д. Нови Сад,** ул. Народног фронта 12, Нови Сад, **БЛОК ПРОМЕТ**, ул. Милентија Поповића 1, Београд, телефон: **011/311-33-11**, матични број: **20084693**, уписан у регистар Привредних субјеката у Београду, регистарски број: **БД 93824/2005**, шифра делатности: **0610**, текући рачун: **160-211974-86** код Banca Intesa a.d. Beograd, ПИБ: **104052135**, кога на основу Пуномоћја број od\_\_\_\_\_\_\_\_\_\_\_\_\_\_\_\_\_ заступа \_\_\_\_\_\_\_\_\_\_\_\_\_\_\_\_\_\_\_ (у даљем тексту Продавац)
2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ( назив купца) \_\_\_\_\_\_\_\_\_\_\_\_\_\_\_\_\_\_\_адреса,\_\_\_\_\_\_\_\_\_\_\_\_\_\_ , телефон\_\_\_\_\_\_\_\_\_\_\_\_\_\_\_\_:,матични број\_\_\_\_\_\_\_\_: ;шифра делатности\_\_\_\_\_\_\_\_\_\_\_\_\_\_:, ПИБ: , кога заступа Директор ( у даљем тексту Купац)

**ПРЕДМЕТ УГОВОРА И УСЛОВИ ПРОДАЈЕ**

**Члан 1**.

Предмет Уговора је купопродаја нафтних деривата и друге робе и услуга коришћењем дебитне ГАЗПРОМ картице за гориво Продавца (у даљем тексту картица) на бензинским станицама Продавца у Републици Србији.

Поред услуга\_\_\_\_\_\_\_\_\_\_\_\_\_\_\_\_\_\_\_\_\_ ( *усписати врсту услуге)* које Продавaц пружа Купцу на својим бензинским станицама, Продавац је ангажовањем подизвођача обезбедио и пружање услуге у свему под условима и на начин утврђен Прилогом 1. Уговора - Спецификација возила за издавање дебитне ГАЗПРОМ картице за гориво (даље Прилог 1.)

(*овај став је опциони, треба га брисати уколико се не уговарају услуге које се врше преко извочаћа)*

Пружање услугe/а \_\_\_\_\_\_\_\_\_\_\_\_\_\_\_\_\_\_\_-(*upisati vrstu usluge),* из става 2 овог члана је факултативно, а за пружање услуге Купац се опредељује тако што ће у Прилогу 1. у колони Услуга коју Продавац пружа Купцу ван своје бензинске станице појединачно за свако возило уписати да исту прихвата или не прихвата.

*(овај став је опциони, треба га брисати уколико се не уговарају услуге које се врше преко извочаћа)*

Продавац се обавезује да Купцу испоручује нафтне деривате на својим бензинским станицама. Списак јавних бензинских станица Продавца објављен је на званичној интернет страници, на web сајту Продавца https://www.nisgazprom.rs/sr/benzinske-stanice/mapa/

**Члан 2.**

Закључивањем овог Уговора, Купац прихвата сва права и обавезе утврђене Општим правилима и условима продаје нафтних деривата, робе и услуга коришћењем ГАЗПРОМ дебитних и кредитних, картица за гориво (у даљем тексту Општа правила), која чине саставни део овог Уговора и налазе се на званичној интернет страници на web сајту Продавца <https://www.nisgazprom.rs/>.

**II ЦЕНА**

**Члан 3.**

Цене нафтних деривата, друге робе и услуга које Продавац пружа на бензинским станицама утврђују се одлукама Продавца у складу са кретањем цена на тржишту нафтних деривата у Републици Србији.

Испоручене нафтне деривате, другу робу и услуге, Продавац ће фактурисати Купцу по цени која важи на дан испоруке који подразумева дан преузимања нафтних деривата, друге робе и услуга од стране Купца на бензинским станицама Продавца.

Цене услугe/а из члана 1. став 2. коју Продавац пружа Купцу преко подизвођача утврђена је Прилогом 1. Уговора - Спецификација возила за издавање дебитне ГАЗПРОМ картице за гориво.

Услугу/е из члана 1. став 2. овог члана, Продавац ће фактурисати Купцу по ценама које су утврђене Прилогом 1.

*(овај став је опциони, треба га брисати уколико се не уговарају услуге које се врше преко извочаћа)*

**III ПОПУСТИ НА ЦЕНУ**

**Члан 4.**

За авансно плаћање одобрава се авансни попуст. који се обрачунава на цену дефинисану у овом Члану, и износи 1,20 дин/лит без ПДВ-а и дефинисан је на основу тржишне цене капитала, а на бази кредитних услова на тржишту у Републици Србији и/или других фактора.

**IV РОКОВИ И НАЧИН ПЛАЋАЊА**

**Члан 5.**

Плаћање нафтних деривата, друге робe и услуга које Купац преузима у складу са одредбама овог Уговора је авансно.

Купац одређује висину и динамику уплата на рачун за коришћење Картице.

Купац уплаћује динарска средства, према инструкцијама Продавца, на текући рачун Продавца бр. **160-211974-86**  који се води код Banca Intesa a.d. Beograd.

На основу извршених уплата, Купцу се на крају месеца издаје авансни рачун за средства која су уплаћена а нису искоришћена.

Купац може преузимати нафтне деривате, другу робу и услуге путем картице до износа уплаћених средстава.

Продавац на крају месеца доставља Купцу коначан рачун за испоручене нафтне деривате, другу робу и услуге по типовима возила, заједно са спецификацијама о трансакцијама путем картице.

*( обележити одабрани начин достављања коначног рачуна и осталих рачуноводствених докумената)*

Купац се опредељује за један од два начина достављања коначног рачуна и осталих рачуноводствених докумената:

□ Достављање коначног рачуна и осталих рачуноводствених докумената поштом у папирном, односно штампаном облику

□ Достављање коначног рачуна у електронском облику (у даљем тексту „е-фактура) и осталих рачуноводствених докумената у електронском облику (у даљем тексту „е-документ“) путем електронског система за слање е-фактура и е-докумената.

(*наредни ставови су опционо и треба их брисати уколико се Купац определи за достављање штампаног облика коначног рачуна и осталих рачуноводствених докумената)*

Уколико се Купац одлучи за доставу коначног рачуна и осталих рачуноводствених докумената у електронском облику, достава е-фактура и е-докумената ће бити вршена:

- путем МФТ сервера Продавца

- Продавац је дужан да користи систем електронских фактура за издавање и слање електронских фактура у складу са Законом о електронском фактурисању ( „Службени гласник РС“, број 44/2021 и 129/2021)

Сматраће се да је е-документ и е-фактура од стране једне уговорне стране достављен другој уговорној страни у тренутку када послата е-фактура и е-документимају статус „достављен” на МФТ Серверу Продавца оне уговорне стране која је послала е-фактуру и е-документ.

Купац је упознат да приступом МФТ серверу Продавца, постаје корисник ИКТ система Продавца, који, сходно важећим законским прописима, представља ИКТ систем од посебног значаја.

Купац је упознат да подаци за приступ МФТ серверу (конкретно, корисничко име и шифра), које као корисник ИКТ система добија од Продавца, представљају пословну тајну Продавца.

Купац је упознат и да информације (пре свега, цена и количина нафтног деривата наведени у е-фактурама) које преузима или у које има увид коришћењем МФТ сервера Продавца, представљају пословну тајну Продавца.

Купац је упознат да податке за приступ не може открити било ком трећем лицу или било ком трећем лицу омогућити коришћење МФТ сервера Продавца, без претходне писане сагласности Продавца.

Купац је у обавези да предузме разумне мера за заштиту поверљивости података ближе одређених овим чланом Уговора, у складу са позитивноправним прописима којима се уређује заштита пословне тајне.

Купац је сагласан да, ће са свим е-фактурама и е-документима који су му достављени сагласно одредбама овог Уговора поступати као да су исти достављени у штампаној форми.

Уколико Купац није примио е-фактуру у року од 5 (пет) радних дана од дана када је уговорено фактурисање, дужан је да о томе писаним путем обавести Продавца, најкасније до истека првог радног дана након истека рока од 5 (пет) радних дана.

Током трајања Уговора Купац је дужан да се не одјављује са система за пријем е-фактура и е-докумената који је изабрао, осим ако претходно о тој промени није закључен анекс Уговора са Продавцем.

У случају немогућности достављања е-фактура и е-докумената путем електронског система за слање е-фактура и е-докумената, Купац је сагласан да му се фактура и остали рачуноводствени документи доставе у папирној/штампаној форми.

**V РОК ВАЖЕЊА УГОВОРА**

**Члан 6.**

Уговор се закључује на одређено време и то годину дана од дана његовог закључења сагласно члану 9. уз могућност продужења закључењем Анекса.

Уколико ниједна страна најкасније 30 (тридесет) календарских дана пре истека рока важења Уговора не обавести писаним путем другу уговорну страну о томе да не жели да продужи важење овог Уговор,важење Уговора се продужава за годину дана под истим условима.

*(овај став је опциони, треба га брисати уколико се не уговара аутоматско продужење уговора)*

У случају да нека од одредаба, односно неки од прилога овог Уговора престану да буду у складу са важећим законским прописима, или актима и одлукама Продавца, и/или подзаконским прописима и/или интерним актима Продавца – укључујући и измењена и/или допуњена Општа правила, од тог дана ће се на права и обавезе из овог Уговора примењивати важећи законски и подзаконски прописи, односно интерни акти Продавца - укључујући и измењена и/или допуњена Општа правила.

Продавац је обавезан да о изменама из претходног става писаним путем обавести Купца у року од 5 (пет) радних дана од датума ступања измена на снагу уз достављање Анекса уговора.

Уговорне стране се обавезују да закључе Анекс уз овај Уговор којим ће ускладити овај Уговор или прилоге Уговора са изменама важећих законских прописа или са актима и одлукама Продавца, и/или или подзаконским прописима и/ или интерним актима Продавца-икључујући и измењена и/или допуњена Општа правила, а ако Купац не прихвати закључење Анкекса, Продавац има право и правну моћ да раскине овај Уговор а Купац ће се сматрати одговорним за евентуалну штету коју примети Продавац.

**VI ЗАВРШНЕ ОДРЕДБЕ**

**Члан 7.**

Уговорне стране за случај евентуалног спора уговарају надлежност Привредног суда у Новом Саду.

**Члан 8.**

За све што овим Уговором није предвиђено, примењују се одредбе Закона о облигационим односима и других законских прописа који се односе на предмет Уговора.

**Члан 9.**

Овај Уговор се сматра закљученим на дан када су га потписали овлашћени заступници обе уговорне стране, а ако га овлашћени заступници нису потписали на исти дан, Уговор се сматра закљученим на дан другог потписа по временском редоследу.

**Члан 10.**

Продавац задржава право да не испоручи нафтне деривате у случају више силе као и у ситуацијама које су настале као последица технолошко-производних или пословно-оперативних проблема.

Продавац неће бити одговоран за штету коју би по том основу евентуално могао да претрпи Купац.

**Члан 11.**

Саставни делови овог Уговора су**:**

* Општа правила на званичној интернет страници, сајту (<https://www.nisgazprom.rs/>)
* Прилог 1: Спецификација возила за издавање дебитне ГАЗПРОМ картице за гориво
* Прилог 2: Захтев за издавање дебитне ГАЗПРОМ картице за гориво
* Прилог 3: Записник о примопредаји ГАЗПРОМ картица за гориво
* Прилог бр.4: Сагласност за размену рачуноводствене документације преко МФТ сервера
* Изјава о власничкој структури

**Члан 12.**

Овај Уговор је закључен у 2 (два) оригинална примерка, од којих по 1 (један) за сваку уговорну страну.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_

Купац Продавац